text: Tá eg bleiv spurdur um at skriva eina síðu til leikskránna í dag, helt eg tað vera hóskandi at umrøða kringumstøðurnar við vøllin, sum alsamt gerast betri, tó at nakað enn er eftir á mál. Kioskin letur nú uppaftur, sum partur av sjálvum skýlinum, nátthúsviðurskiftini eru komin uppá pláss og ljóðviðurskiftini kring vøllin eru lyft á eitt hóskandi støði. Eisini kunnu vit gleðast um frálíku ljósini, sum gera, at tað er líkamikið, nær á døgninum spælt ella vant verður.
text: #000001
text: Nú eru longu nøkur ár síðani, skýlið kom – hugsi, tað var í 2015. Skýlið, sum tekur seg væl út og annars er sera væl frágingið, átti eftir mínum tykki at verið í sama stíli sum Bylgjan, tvs. at tú sært inn, tá tú koyrir eftir vegnum omanfyri. Fyrr sást tú vøllin, men ikki inn í høllina, nú er øvut. Tað átti at borið til at gjørt partar av vegginum í skýlinum sum glaspartí, uttan alt ov nógvan meirkostnað. Kjallarin hevur roynst okkum góður sum felagshøli og er í dag í betri standi enn nakrantíð, men kjallarin verður ongantíð heimið hjá NSÍ. Til hetta krevst eitt felagshús.
text: #000002
text: Tá eg sat í býráðnum um aldarskiftið, gjørdu vit eina roynd at fáa byggiloyvi til hús og skýli við staðseting niðanfyri vøllin. Kanska dugdu vit ikki nóg væl at selja boðskapin ella at fáa forstáilsi – í øllum førum bleiv umsóknin havnað, men sum skilst, blæsa lýggjari vindar á hesum mótinum nú og tí vóni eg, at sitandi býráð beinanvegin tekur stig til eina nýggja roynd at fáa viðurskiftini niðanfyri vøllin umfatandi felagshús og áskoðarapláss í lag, við neyðugum loyvum frá avvarðandi myndugleikum, soleiðis at tá fígging er tøk, er eisini møguligt skjótt at fara undir byggingina.
text: #000003
text: Hóast eg veit, at fleiri tekningar finnast av felagshúsinum, gjørdar av ymsum persónum/feløgum, kundi kanska verið skilagott at útskriva eina kapping, har treytirnar verða allýstar – bæði við atliti til Løkina og eisini hvørji krøv sjálvur bygningurin skal lúka. Avbjóðingin fyri teknaran verður tvíbýtt, øðrumegin hevur hann tað pulserandi lívið kring vøllin og hinumegin friðin, hagan, gøtuna og Løkina.
text: #000004
text: Bygningurin verður samstundis heimið hjá NSÍ og fólkini, ið har koma at hava sína dagligu gongd, gerast sálin í felagnum. Har verður øll framtíðarsøga felagsins savnað og bygningurin skal sjálvandi rúma áhugamálum, sum hóska tí yngsta, eins væl og tí elsta, soleiðis at øll kenna seg heima.
text: #000005
text: Fyri kortum málbar borgarstjóri okkara seg nakað soleiðis á einum miðli. Hetta var í sambandi við at bæði Betri liðið, 1. deild og u21 lið felagsins øll lógu á 1. plássi í teirra deildum: “okkurt hevur onkur gjørt rætt” og rætt var tað og spennandi verður, um vit um eina tíð fara at siga tað sama um avgerð býráðsins í málinum um felagshúsið “okkurt hevur onkur gjørt rætt”. Stór ætlað verkætlan er ávegis stutt norðanfyri og spurningurin er, um tað onkursvegna ber til at samansjóða ætlanirnar, eisini soleiðis at tær arkitektoniskt tosa sama mál.
text: #000006
text: Leygardagin 28. december skipar Giza Hoyvík í samstarv við Okkara fyri Orku Cup 2013 í Høllini á Hálsi fyri hesum aldursbólkum: U 8 (f. 2006-09) U 10 (f. 2004-05) U 12 (f. 2002-03) U 14 (f. 2000-01) Kappingarnar verða fyriskipaðar fyri bæði gentur og dreingir. Men av tí okkara royndir eru, at fáar gentur melda...
text: #000008
text: Samstarvið ímillum NSÍ og Glenn Ståhl er enda. NSÍ ynskir at takka Glenn fyri tíðina og arbeiði hann hevur gjørt í NSÍ, og vit ynskja Glenn alt tað besta framyvir. Ein lokal venjaraloysn er sett at taka sær av NSÍ liðnum, inntil ein onnur loysn er funnin. Nevndin hevur ikki fleiri viðmerkingar.
text: #000012
text: Ongir áskoðarar til dystin leygardagin!
text: #000013
text: Nú kappingin byrjar aftur leygardagin 9. Mai, verður sum kunnugt tilmælt at hetta er uttan áskoðarar. Í hesum sambandi heitir NSÍ á áskoðarar, um ikki at møta til dystin móti TB. FSF hevur sent feløgunum tilmæli, hvussu kappingin fer í gongd aftur og avgjørt er, at fyribils skal Betri-deildin hjá monnum spælast uttan áskoðarar. NSÍ...
text: #000014
text: Veitsla fyri ungdómsvenjarunum hjá NSÍ
text: #000016